EkBass/fiwiki-20250220-pages-articles huggingface dataset:
Porttikallio

Porttikallio on korkea kallio, joka sijaitsee Asikkalassa Vuorenmyllyn alueella. Se rajoittuu Päijänteen Kinisselkään ja sen päälle on mahdollista päästä rannasta kiipeämällä jyrkimmän kallion pohjoispuolen rinnettä. Kallion laella kasvaa pääosin kuivaa kangasmetsää, mäntyjä, katajaa ja kanervaa. Kallio nousee jonkin verran puiden latvojen yläpuolelle ja hyvällä säällä on mahdollista nähdä aina Asikkalan kirkontornille asti. == Pirunpesä == Porttikallion varsinainen nähtävyys on niin sanottu pirunpesä, luola, joka on aivan jyrkänteen reunalla. Sijaintinsa takia luolaan kiipeäminen voi olla vaikeaa. Luolassa olevat tikkaat eivät ole käyttökuntoiset, joten pohjalle päästäkseen on tuotava mukana esimerkiksi köysi. Luolan pohja on kiviä täynnä. Luolan syvyys on nykyisellään noin 2–3 metriä ja ilman köysiä tai tikkaita luolaan on vaikea päästä, sillä sen seinämät ovat sileät. == Muuta == Porttikallio jatkuu Päijänteen pinnan alle ja kallion edustalla on heti vettä useita kymmeniä metrejä. Porttikallion takana on lampi nimeltään Pahalampi, joka on saanut nimensä siitä, että veden alta ja rantasammalikosta purkautuu rikkikaasuja ilmaan. Porttikallio kuuluu Natura2000-verkostoon. Siellä on erilaisia harvinaisia lajeja, kuten harvinaisia sammal-, jäkälä- ja saniaislajeja. Yhdessä Muurlahdenkallion kanssa se muodostaa arvokkaan kallioalueen. == Lähteet == Luokka:Päijänne Luokka:Suomen kalliot Luokka:Suomen luolat
Kaupunki nimeltä Peyton Place

Kaupunki nimeltä Peyton Place on Grace Metaliousin kirjoittama yhdysvaltalainen romaani vuodelta 1956. Se osoittautui myyntimenestykseksi ja pysyi New York Timesin best seller -listalla 59 viikkoa. Siihen pohjautuvat elokuva Peyton Place – vihan tyyssija vuodelta 1957 ja 1960-luvun suosittu televisiosarja Peyton Place. Menestyksen ansiosta kirja sai jatkokseen tarinan Paluu Peyton Placeen, josta siitäkin valmistui elokuva, Paluu Peyton Placeen. Kuvitteellinen pikkukaupunki Peyton Place on saanut ominaisuuksia useista todellisista New Hampshiren osavaltion kaupungeista, Gilmantonista, Gilfordista, Laconiasta, Manchesterista sekä Plymouthista, jossa Metalious kirjoitti ainakin osan teoksesta Main Streetillä sijainneessa matkustajakoti Plymouth Innissä. Sittemmin Plymouth Inn on purettu. Grace Metalious ja hänen miehensä George Metalious harkitsivat ensin nimeä Potter Place, joka on todellinen paikkakunta lähellä Andoveria. He tulivat kuitenkin siihen tulokseen, että nimen on oltava keksitty, ja tutkivat karttaa, josta löytyi texasilainen kaupunki Payton. Nimeen liitettiin Place ja "a" muutettiin "e:ksi". Niin syntyi Peyton Place, ja Grace Metalious totesi miehelleen: "Hienoa – siinä se on, George. Peyton Place. Peyton Place, New Hampshire. Peyton Place, Uusi-Englanti. Peyton Place, Yhdysvallat. Mainio yhdistelmä pikkukaupunkeja, joissa rumuus nostaa päätään ja ihmiset piilottelevat luurankoja kaapeissaan."George Metalious ja June O'Shea, The Girl from Peyton Place, Dell, 1965 ==Hahmot ja tarina== Pääjuoni kuvaa kolmen naisen elämää. He ovat yksinäinen ja ahdistunut Constance MacKenzie, hänen au-tyttärensä Allison ja työntekijänsä Selena Cross, takamaiden eli mökin tyttö. Romaani kuvaa, kuinka he sopeutuvat rooliinsa naisina ja seksuaalisina olentoina pienessä Uuden-Englannin kaupungissa. Tekopyhyys, yhteiskunnallinen eriarvoisuus ja luokkaetuoikeudet ovat toistuvia teemoja tarinassa, jossa on insestiä, abortteja, aviorikoksia, himoa ja murhaa. Sanat "Peyton Place" alkoivat tarkoittaa yhteisöä, jonka asukkailla on rumia salaisuuksia. Osa henkilöhahmoista ja tapahtumista perustuu lähikaupunkien tapahtumiin ja Metaliousin tuntemiin ihmisiin. Selena Crossin esikuva on 16-vuotias Barbara Roberts Gilmanton Ironworksin kylästä. Hän murhasi isänsä Sylvesterin vuosien seksuaalisen hyväksikäytön jälkeen ja hautasi ruumiin lammaskarsinaan. Romaanissa Selena tappaa isäpuolensa, sillä insesti oli sen ajan lukijoille liian suuri tabu. Muutoksen teki Metaliousin kustannustoimittaja Kitty Messner kirjailijan kauhistukseksi ja vastoin tämän mielipidettä.Joelle Farrell, "'Pandora in blue jeans' lives on", Concord Monitor, 26.3.2006 ==Lähteet== Luokka:Yhdysvaltalaiset romaanit Luokka:Vuoden 1956 kirjat
Marinetek Group

Marinetek Group Oy on vuonna 1994 perustettu laiturirakentamiseen ja kelluviin ratkaisuihin erikoistunut yritys. Yhtiön perustivat Ilkka Seppälä ja Markku Rantanen, ja Seppälä toimii edelleen yrityksen toimitusjohtajana.Iltalehti. 5.7.2014. Yritys on toimivan johdon enimmäisomistuksessa. Pääkonttori sijaitsee Helsingissä.http://www.marinetek.fi/homepage/konserniesittely Marinetek Group Oy. Viitattu 10.7.2014. Yhtiö on toimittanut venesatamia 46 maahan ja rakentanut muun muassa superjahtisataman Sotšin olympialaisiin. Vuonna 2012 yhtiön liikevaihto oli 21,59 miljoonaa euroa. Se työllisti 110 henkeä. == Tytäryhtiöt == Yrityksellä on kaikkiaan 15 tytäryhtiötä mm. * Marinetek Finland Oy, tuotanto- ja myyntiyhtiö (Suomi) * Marinetek Marinas Oy, satamien hallinta ja New Port -ketju (Suomi) * Marinetek NCP, tuotanto- ja myyntiyhtiö (Kroatia) * Marinetek NA, tuotanto- ja myyntiyhtiö (Pohjois- Amerikka) * Marinetek MENA , myyntiyhtiö (Arabiemiraatit) * Marinetek SBP, tuotanto- ja myyntiyhtiö (Venäjä) * Marinetek Sweden, (konserni) tuotanto- ja myyntiyhtiö (Ruotsi) * Marinetek SEA, myyntiyhtiö (Singapore) * Marinetek Latvia, tuotanto- ja myyntiyhtiö (Latvia) * Intermarine Ltd., tuotanto- ja myyntiyhtiö (Englanti) * Marina Housing, Kelluvat erikoisratkaisut (Suomi) == New Port == 2000-luvun alussa Marinetek rakensi Espoon Keilalahteen ensimmäisen New Port -ketjuun kuuluvan nykyaikaisen pienvenesataman 400 veneelle. New Port -satamia on nykyään yhdeksän: Keilalahdessa, Kalanokassa, Jollaksessa, Kotkassa, Padasjoella, Ratinanrannassa, Saimaa Gardensissa, Sysmässä ja Virpiniemessä.http://www.marinetek.fi/new-port-venesatamat Marinetek Group Oy. Viitattu 10.7.2014. New Port -satamia hallinnoi tytäryhtiö Marinetek Marinas Oy. == Gibraltarin kelluva jättipuisto == Helmikuussa 2014 Marinetek ilmoitti tehneensä sopimuksen Gibraltarin hallituksen kanssa jättikokoisesta kelluvasta liikuntapuistosta.http://www.marinetekgroup.com/sitenews/view/-/nid/153/ngid/3 6.2.2014. Marinetek Group Oy. Viitattu 10.7.2014. Kaupan arvo on noin 4,4 miljoonaa euroa. Valtavan kokoinen liikuntapuisto tulee suunnitelmien mukaan sisältämään muun muassa uima-altaita, hyppytorneja, kiipeilyseinän, leikkipuiston, parkour-puiston sekä ulkoliikuntapaikkoja. Sopimukseen sisältyy lisäksi kävelykatu, huoltorakennus, baari, kahvila sekä rannan auringonottoalueet ja puistot läheiseen rantaan. == Lähteet == == Aiheesta muualla == * http://www.marinetek.fi Luokka:Suomalaiset teollisuusyritykset
Institute for Housing and Urban Development Studies (IHS)

thumb|200px|right|IHS (Rotterdamin Erasmus-yliopisto) The institute for Housing and Urban Development (IHS) on Alankomaissa Rotterdamin Erasmus- yliopistolla sijaitseva kansainvälinen instituutti asumisen ja kaupunkien kehittämistä varten. Se on kauppatieteiden ja sosiaalitieteiden tiedekuntien yhteinen kansainvälinen yksikkö. IHS on perustettu vuonna 1958. == Lähteet == == Aiheesta muualla == * http://www.ihs.nl Luokka:Alankomaiden yliopistot Luokka:Kaupunkisuunnittelu
North Carolina -luokka

North Carolina -luokka oli Yhdysvaltain laivaston kahden 1930-luvun lopulla ja 1940-luvun alussa valmistetun taistelulaivan muodostama alusluokka. Laivasto epäili, ettei alusten nopeus olisi riittävä keisarillisen Japanin laivaston Kongō-luokan taisteluristeilijöiden oletettuun 26 solmun nopeuteen verrattaessa. Toinen Lontoon laivastosopimus rajoitti alusten uppouman 35 000 pitkään tonniin (35 560 metristä tonnia), joka vaikeutti suojan, aseistuksen ja nopeuden välisen kompromissin tekemistä. Aluksista tehtiin kaikkiaan yli 50 suunnitelmaa ennen päätöstä. == Alukset == North Carolina -luokan taistelulaivatGardiner, Robert s. 97Whitley, M. J. s. 289 Nimi Telakka Kölinlasku Vesille Valmis Kohtalo USS North Carolina New Yorkin laivastontelakka 27. lokakuuta 1937 13. kesäkuuta 1940 9. huhtikuuta 1941 poistettu alusluettelosta 1. kesäkuuta 1960 museona 29. huhtikuuta 1962 alkaen USS Washington Philadelphian laivastontelakka 14. kesäkuuta 1938 1. kesäkuuta 1940 15. toukokuuta 1941 poistettu alusluettelosta 1. kesäkuuta 1960 myyty romutettavaksi 24. toukokuuta 1961 ==Lähteet== * * === Viitteet === *
Divest Group

Divest Group Oy on suomalainen monialakonserni, jonka palvelut kiteytyvät rahoitukseen, taloushallintoon, ohjelmistoihin ja mediaan. Vuonna 2001 perustettuun Divest Group -konserniin kuuluu kuusi tytäryhtiötä: tilitoimistoketju Talousverkko, pääomasijoitusyhtiö Guida Invest, ulkomainosyhtiö Atlas-Media, kulu- ja matkalaskupalvelu Ezy Expense, ohjelmistopalveluita tarjoava Talouden Ohjelmistopalvelut sekä talouden konsultointipalveluita tarjoava Acco Exclusive. Divest Group on toinen Rainmaker-yrityksen pääomistajista. Talousverkko on vuonna 2007 perustettu franchising-periaatteella toimiva tilitoimistoketju, joka tuottaa tilitoimistopalveluja sekä talousjohdon ja taloushallinnon konsultointipalveluja. Talousverko toimii valtakunnallisesti ympäri Suomea. ==Lähteet== == Aiheesta muualla == *Yrityksen sivusto Luokka:Suomalaiset henkilöstöalan yritykset Luokka:Suomalaiset konsultointiyhtiöt
Sam Brown

Samantha ”Sam” Brown (s. 7. lokakuuta 1964 Lontoo) on englantilainen laulaja- lauluntekijä. Brownin ura alkoi 12-vuotiaana taustalaulajana Small Faces -yhtyeen levyllä 78 in the Shade. Myöhemmin hän lauloi taustoja Spandau Ballet’n ja Jon Lordin levyillä. Brownin tunnetuin kappale on ”Stop!”, joka julkaistiin vuonna 1988. Samanniminen albumi julkaistiin samana vuonna, ja se myi maailmanlaajuisesti yli 2,5 miljoonaa kappaletta. Suosio oli laajaa varsinkin Britanniassa ja Australiassa.Allmusic.com: Sam Brown Myös Suomessa Stop! ylitti kultalevyrajan.Musiikkituottajat: Kulta- ja platinalevyt Vuonna 1994 Brown teki yhteistyötä Pink Floydin kanssa levyllä The Division Bell. Lisäksi hän on esiintynyt muun muassa Deep Purplen, Gary Mooren, George Harrisonin ja Nick Caven levyillä ja konserteissa sekä Jools Hollandin yhtyeessä. Vuonna 2002 Brown lauloi George Harrisonin muistokonsertissa Royal Albert Hallissa sekä kuningatar Elisabet II:n valtakauden 50-vuotisjuhlassa Buckinghamin palatsissa. Brown opettaa laulua Guildfordin Academy of Contemporary Musicissa. ==Diskografia== ===Sooloalbumit=== * Stop! (1988) * April Moon (1990) * 43 Minutes (1992) * Box (1997) * ReBoot (2000) * Ukulele and Voice (EP, 2005) * The Very Best of Sam Brown (2006) * Of The Moment (2007) * Number 8 (2023) ==Lähteet== Luokka:Englantilaiset laulajat Luokka:Brittiläiset laulaja-lauluntekijät Luokka:Vuonna 1964 syntyneet Luokka:Elävät henkilöt
Clyde (täsmennyssivu)

Clyde voi tarkoittaa seuraavia: == Paikannimenä == === Jokia === *Clyde, joki Skotlannissa, Britanniassa *Clyde, joki Ontariossa, Kanadassa *Clyde, joki Nova Scotiassa, Kanadassa *Clyde River, kylä Nunavutissa, Kanadassa *Clyde, joki Uusi-Etelä-Walesissa, Australiassa *Clyde, joki Tasmaniassa, Australiassa *Clyde, joki New Yorkissa, Yhdysvalloissa *Clyde, joki Vermontissa, Yhdysvalloissa === Kaupunkeja ja kyliä === *Clyde, kaupunki Uudessa- Seelannissa *Clyde, kylä New Yorkissa, Yhdysvalloissa *Clyde, kaupunki Ohiossa, Yhdysvalloissa *Clyde, kaupunki Pohjois-Carolinassa, Yhdysvalloissa *Clyde, kaupunki Texasissa, Yhdysvalloissa === Muita === *HMNB Clyde, Britannian Kuninkaallisen laivaston tukikohta Skotlannissa *Firth of Clyde, vuono Skotlannissa Clyde-joen suulla == Henkilöitä, Clyde etunimenä == * Clyde Barrow (1909–1934), yhdysvaltalainen rikollinen (Bonnie ja Clyde) * Clyde Bruckman (1894–1955), yhdysvaltalainen elokuvaohjaaja ja -käsikirjoittaja * Clyde Cameron (1913–2008), australialainen poliitikko * Clyde Drexler (s. 1962), yhdysvaltalainen koripalloilija * Clyde Lovellette (1929–2016), yhdysvaltalainen koripalloilija * Clyde McPhatter (1932–1972), yhdysvaltalainen rhytm and blues -laulaja * Clyde Scott (1924–2018), yhdysvaltalainen pika-aitajuoksija * Clyde Tombaugh (1901–1997), yhdysvaltalainen tähtitieteilijä, Pluton löytäjä * Clyde Wright (s. 1941), yhdysvaltalainen baseballpelaaja === Kuvitteellisia henkilöitä === * Clyde, haamu Pac-Man-pelisarjassa * Clyde Frog, television lastenohjelnassa The Clyde Frog Show == Muita merkityksiä == * Clyde, vuosina 1901–1932 valmistettu englantilainen automerkki * HMS Clyde (N12), vuosina 1934–1945 käytössä ollut Britannian kuninkaallisen laivaston sukellusvene * HMS Clyde (P257), vuosina 2007–2019 käytössä ollut Britannian kuninkaallisen laivaston ulkovartiolaiva.
Like Believers Do

"Like Believers Do" on Jonna Geagean ensimmäinen soolosingle, jonka hän julkaisi taiteilijanimellä Jonna K. Artisti pyrki kappaleella edustamaan Suomea vuoden 2004 Eurovision laulukilpailuun. ”Like Believers Do” jäi Suomen karsinnan neljänneksi. Edustajaksi tuona vuonna valittiin Jari Sillanpään esittämä ”Takes 2 To Tango” -kappale. Kappaleen ovat tehneet Janne Hyöty, Mats Tärnfors ja Jade Ell. Kappale nousi kahdeksi viikoksi Suomen viralliselle singlelistalle alkuvuodesta 2004, parhaimman sijoituksensa se sai heti ensimmäisellä listaviikollaan, kun se nousi listan kahdeksanneksi. == Kappaleet == # == Listasijoitukset == Lista Paras sijoitus Suomen virallinen singlelista 8 Radiolista – == Lähteet == Luokka:Vuoden 2004 kappaleet Luokka:Suomalaiset pop rock -kappaleet
Paulo Rink

Paulo Roberto Rink (s. 21. helmikuuta 1973 Curitiba, Brasilia) on uransa lopettanut brasilialais–saksalainen jalkapalloilija. Rink edusti Saksaa Maanosaliittojen cupissa 1999 ja EM-kilpailuissa 2000. Yhteensä hän pelasi 13 A-maaottelua. Rink oli ensimmäinen brasilialainen Saksan maajoukkueessa. Hänellä oli myös saksalaisia sukujuuria, sillä hänen isoisoisänsä oli muuttanut Saksan Heidelbergistä Brasiliaan vuonna 1904. Jalkapallouransa jälkeen Rink siirtyi politiikkaan ja valittiin Curitiban kaupunginvaltuustoon vuonna 2012 sekä jatkokaudelle vuonna 2016. == Lähteet == Luokka:Saksalaiset jalkapalloilijat Luokka:Vuonna 1973 syntyneet Luokka:Elävät henkilöt
Cesiumkarbonaatti

Cesiumkarbonaatti (Cs2CO3) on cesium- ja karbonaatti-ionien muodostama epäorgaaninen ioniyhdiste. Yhdistettä käytetään muun muassa orgaanisessa synteesissä ja energiatekniikassa. ==Ominaisuudet== Huoneenlämpötilassa cesiumkarbonaatti on valkoista kiteistä ainetta. Yhdiste liukenee hyvin veteen ja on voimakkaasti hygroskooppista. Muiden alkalimetallikarbonaattien tavoin myös cesiumkarbonaatin vesiliuokset ovat emäksisiä. Veden lisäksi yhdiste liukenee myös moniin orgaanisiin liuottimiin. Yhdiste hajoaa kuumennettaessa sitä sen sulamislämpötilaan 610 °C. ==Valmistus== Cesiumkarbonaattia voidaan valmistaa neutraloimalla cesiumhydroksidiliuoksia hiilidioksidin avulla. Toinen tapa on valmistaa cesiumkarbonaattia on cesiumoksalaatin kuumennus, joka hajottaa oksalaattisuolan karbonaatiksi. Cesiumkarbonaatista voidaan magnesiumin avulla pelkistää metallista cesiumia. Muita yhdisteen käyttökohteita ovat eräiden lasilaatujen valmistus, panimoteollisuudessa ja mineraalivesien maun parantamiseen. Cesiumkarbonaattia käytetään yleisesti vahvana emäksenä orgaanisissa synteeseissä ja sillä saavutetaan usein paremmat saannot esimerkiksi kaliumkarbonaattiin verrattuna. Tähän on vaikutusta myös cesiumkationilla. Cesiumkarbonaattia käytetään emäksenä muun muassa nukleofiilisissä substituutioissa, kytkentäreaktioissa, makrosyklisten eetterien ja laktonien synteeseissä ja kaliksareenien sekä karserandien valmistuksessa. Ainetta voidaan käyttää myös magnetohydrodynaamisissa generaattoreissa. ==Lähteet== Luokka:Cesiumyhdisteet Luokka:Karbonaatit
Koskennurmi

Koskennurmi on kaupunginosa Turussa. Se rajautuu kaakossa Jäkärlään, etelässä Paimalaan, lounaassa Yli-Maariaan, pohjoisessa Paattisiin ja idässä Lietoon. Etelässä sitä rajoittaa Valtatie 9 ja lännessä ja pohjoisessa Paattistenjoki. Historiallisesti Koskennurmi on myös aiemmin Maarian kuntaan kuulunut kylä. ==Lähteet== Luokka:Turun kaupunginosat Luokka:Maarian kylät
Pohjois-Savo (1903–1907)

Pohjois-Savo oli Kuopiossa vuosina 1903–1907 ilmestynyt sanomalehti. Kirjapainonomistaja K. F. Malmström perusti Pohjois-Savon vuonna 1903 lakanneiden Kuopion Uutisten tilalle. Sen takana olivat kaupungin liikemiehet, jotka edustivat perustuslaillisia ja nuorsuomalaisten oikeistoa. Ohjelmaltaan lehti ilmoitti kuitenkin olevansa puolueeton ja keskittyvänsä liike-elämän tapahtumiin.Kinnunen, s. 171–172. Kolmesti viikossa ilmestyneen lehden julkaisija ja vastaava toimittaja oli Malmström ja toimittaja Helsingistä tullut nuorsuomalainen puolueaktiivi E. O. SjöbergKinnunen, s. 274.. Vuosina 1906–1907 Pohjois-Savon kilpailijoiksi tulivat Otavan rinnalle Savon Työmies ja vanhasuomalaisten Savotar. Malmströmin kirjapaino teki konkurssin ja lopetti kannattamattoman lehtensä.Kinnunen, s. 275. Kirjapaino myytiin välivaiheen kautta Savon SanomilleKinnunen, s. 305. ja Sjöberg palasi Helsinkiin Suomalaisen Kansan toimittajaksiKinnunen, s. 321.. ==Lähteet== * ===Viitteet=== ==Aiheesta muualla== * Pohjois-Savo digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Kuopion media
Savonmaa (1903–1969)

Savonmaa (vuoteen 1919 saakka Keski-Savo) oli Savonlinnassa vuosina 1903–1969 ilmestynyt sanomalehti. Keski-Savo perustettiin vuonna 1901 lakkautetun Savonlinna-lehden jatkajaksi. Se oli alussa poliittisesti varovainen, mutta siirtyi vuonna 1905 perustuslaillisten ja nuorsuomalaisten äänenkannattajaksi. Vuonna 1917 lehti edusti nuorsuomalaisten oikeistoa ja vuoden 1918 hallitusmuototaistelussa monarkisteja, minkä seurauksena siitä seuraavana vuonna tuli kokoomuksen äänenkannattaja. Samalla se sai uuden nimen Savonmaa. Itä-Savon kanssa kilpailleen lehden talous oli heikko, vaikka se 1960-luvulle saakka olikin Savonlinnan kaupungin valtalehti. Kirjapainoyhtiön tehtyä konkurssin sen tilalla ilmestyi muutaman kuukauden ajan kuopiolaisen Savon eripainos, jonka nimiössä luki Savonmaa. Lehti ilmestyi vuodesta 1904 lähtien kolmesti, vuodesta 1953 kuudesti ja loppuvaiheessa seitsemästi viikossa. Sen levikki oli 3 800 kappaletta vuonna 1912, 8 880 kappaletta vuonna 1948 ja 4 651 kappaletta vuonna 1966. Päätoimittajina työskentelivät Knut Sarlin (1903–1915), Ville Niskanen (1915–1917), Oskari Kokko (1917), Väinö Kolkkala (1917–1918), V. A. Marjanen (1918–1919), Väinö S. J. Laamanen (1919–1923), G. Joutseno (vastaava toimittaja 1923–1924), Onni Kivitie (1923–1926), Valma Kivitie (1926–1932), Niilo Pärnänen (1929), Severi Harju (1930–1931), J. Takkinen (1932), Väinö Leisio (1932–1934), Eetu Kekomäki (1934), Toivo Himanen (1934–1960), O. A. Pullinen (vast. toim. 1941–1942), Eero O. Helkkula (1960–1961), Mikko Sakki (1961–1968), Voitto Pennanen (1960 ja 1968–1969) ja Paavo Eerikäinen (1969). ==Lähteet== ==Aiheesta muualla== * Keski-Savo (1903–1919) digitoituna kansalliskirjastossa * Savonmaa (1919–1920) digitoituna kansalliskirjastossa * Kustannusyhtiön historiaa Pörssitiedossa Luokka:Ilmestymästä lakanneet suomalaiset sanomalehdet Luokka:Savonlinnan historia
Koi (sanomalehti)

Koi oli Tampereella vuosina 1879–1881 ilmestynyt sanomalehti. August Favénin julkaisema ja toimittama jungfennomaaninen Koi, Sanomia Tampereelta ja Suomen saloilta perustettiin Tampereen Sanomien kilpailijaksi. Kerran viikossa ilmestynyt lehti lopetettiin taloudellisesti kannattamattomana. Loppuvaiheessa sitä julkaisi ja toimitti Matti Viljanen. ==Lähteet== ==Aiheesta muualla== * Koi digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Tampereen media
Kokkolan Lehti

Kokkolan Lehti oli Kokkolassa vuosina 1884–1887 ilmestynyt sanomalehti. Jungfennomaani Nils Ferdinand Spolanderin julkaisema ja toimittama Kokkolan Lehti perustettiin Kokkolaan siirretyn svekomaanilehden Norra Postenin vastapainoksi. Tästä huolimatta se oli kielipoliittisesti melko väritön paikallinen uutis- ja ilmoituslehti. Kerran viikossa ilmestynyt lehti lopetettiin heikon talouden takia Spolanderin siirtyessä Jyväskylään. ==Lähteet== ==Aiheesta muualla== * Kokkolan Lehti digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Kokkolan media
Kansalainen (sanomalehti)

Kansalainen oli Porissa vuosina 1896–1912 ilmestynyt sanomalehti. Kirjanpainaja Otto Andersinin perustama Kansalainen oli aluksi nuorsuomalainen ja varovaisen perustuslaillinen, mutta myöhemmin se ilmoittautui puolueettomaksi. Epäpoliittinen lehti ei pärjännyt kilpailussa vanhasuomalaisten Satakunnan ja nuorsuomalaisten uuden Satakunnan Sanomien kanssa ja se lakkasi lopulta kannattamattomana. Kolmesti ja vuonna 1898 neljästi viikossa ilmestyneen lehden levikki oli 3600 kappaletta vuonna 1900. Sen päätoimittajina työskentelivät Wilhelm Nikodemus Saimen (1897–1898), Mikko Latva (1898–1900), Aksel F. Ilmoni (1900–1901), William Frithiof Ilmoni (1901–1905), Toimi Juuti (1905–1906) ja Otto Andersin (1906–1912). ==Lähteet== ==Aiheesta muualla== * Kansalainen digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Porin media
Kadotettu (vuoden 1951 elokuva)

Kadotettu (Der Verlorene) on saksalainen film noir -elokuva, jonka on ohjannut Peter Lorre oman käsikirjoituksensa pohjalta. Hän myös näyttelee elokuvassa, joka on hänen ainoa ohjauksensa, ja käsikirjoituskin jäi hänen ainoakseen. Elokuvan nimi on myös hänen elämäkertansa nimi. Joissakin lähteissä sanotaan, että elokuva perustuisi Lorren romaaniin Der Verlorene, mutta romaani on ilmestyi vasta elokuvan markkinointivaiheessa ja sen kirjoittaja on Egon Jameson, vaikkakin kirjoittajaksi merkittiin Lorre.Timo Peltonen, Murhaaja murhaajien keskuudessa, Tv & radio, Helsingin Sanomat 2014, sivu C 36 (Artikkelin verkkoversio) Alkuperäinen aihekin on Jamesonin. Lorre toivoi elokuvasta menestystä, joka vauhdittaisi hänen uransa uutta nousua, mutta näin ei kuitenkaan käynyt, sillä natsiajan kokeneet saksalaiset eivät innostuneet elokuvasta, joka kertoo murhanhimoisesta lääkäristä. Kriitikko Timo Peltosen mukaan se ei ole yllätys. Lorre palasi Hollywoodiin jatkamaan uraansa. == Juoni == Tarina kerrotaan takaumina. Tohtori Rothe (Peter Lorre) on saksalainen tutkija, joka tekee toisen maailmansodan aikana Saksan viranomaisille salaista tutkimusta. Huomattuaan, että hänen morsiamensa myy salaisuuksia liittoutuneille hän surmaa tämän. Viranomaiset salaavat asian. Rothe työskentelee sodan päätyttyä toisella nimellä pakolaisten lääkärinä. Nähdessään natsiupseerit, jotka olivat salanneet hänen rikoksensa, hän joutuu syyllisyydentunteiden valtaan sota-aikana tekemiensä rikosten vuoksi. == Arviot == Matti Rämö (Tv-maailma) mainitsee, että Kadotettu on elokuvahistorian vähemmän tunnettuja harvinaisuuksia parhaasta päästä: ”Lorre maalaa pienin elein moraalisen tyhjiön muotouvan.” Timo Peltonen (Helsingin Sanomat) toteaa, että ohjaajan ensikertalaisuus näkyy muun muassa takaumien ja nykyhetken yhteensopimattomuutena, runsaana replikointina ja niin edelleen, joskin hän puolustaa ohjaajaa sillä, että kuvauspäivinä ei aina ollut valmista käsikirjoitusta. Peltonen pitää kuitenkin elokuvan televisioesitystä ilahduttavana tapauksena, sillä elokuvassa risteävät amerikkalainen film noir ja sodan jälkeinen saksalainen Trümmer-film ('raunioelokuva'). == Näyttelijät == == Lähteet == == Aiheesta muualla == * Luokka:Film noir -elokuvat Luokka:Vuoden 1951 saksalaiset elokuvat
Dariusz Wosz

Dariusz Wosz (s. 8. kesäkuuta 1969 Piekary Śląskie, Puola) on puolalaissyntyinen saksalainen jalkapalloilija ja jalkapallovalmentaja. Wosz syntyi Puolassa, mutta muutti jo lapsena perheineen Halleen Saksan demokraattiseen tasavaltaan jossa hänen setänsä asui. Kärsittyään kielitaidottomana aluksi sopeutumisvaikeuksista Wosz löysi pakotien urheilusta ja menestyi sekä jalkapallossa että pikaluistelussa nuorisomaajoukkuetasolla. Hän jätti kuitenkin luistelun keskittyäkseen täysimittaisesti jalkapalloon ja nousi HFC Chemien edustusjoukkueeseen jo 17-vuotiaana. Saksan jälleenyhdistymisen jälkeen Wosz siirtyi länsisaksalaiseen VfL Bochumiin, jossa hän pelasi yhteensä 346 ottelua Saksan kahdella korkeimmalla sarjatasolla. Myöhemmin Wosz jäi seuraan valmennustehtäviin ja on toiminut vuodesta 2020 VfL Bochumin jalkapallokoulun johtajana, hän on jatkanut myös omaa peliuraansa alasarjatasolla muissa bochumilaisseuroissa. Wosz pelasi Saksan demokraattisen tasavallan maajoukkueessa seitsemän A-maaottelua vuosina 1989–1990 ja Saksan maajoukkueessa 17 A-maaottelua vuosina 1997–2000. Hän edusti Saksaa EM-kilpailuissa 2000. Saksan demokraattisen tasavallan lakattua olemasta Wosz oli ehdolla myös Puolan maajoukkueeseen, mutta FIFA kieltäytyi tunnustamasta edustusoikeutta. Myös Woszin veljenpoika Joscha Wosz on ammattilaisjalkapalloilija. == Lähteet == Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1969 syntyneet Luokka:Elävät henkilöt
Jyränkö (sanomalehti)

Jyränkö oli Heinolassa vuosina 1890–1901 ilmestynyt sanomalehti. Kirjakauppias A. Raution perustama Jyränkö oli Heinolan ensimmäinen sanomalehti. Kaupungin seminaarin opettajakunnan tukemana se oli linjaltaan kristillis-siveellinen, valistushenkinen ja suomenmielinen. Sortovuosina kenraalikuvernööri Bobrikov yllättäen lakkautti Jyrängön pysyvästi, jolloin Heinola jäi useiksi vuosiksi ilman sanomalehteä. Lehti ilmestyi aluksi kerran, vuodesta 1891 lähtien kahdesti ja vuodesta 1899 kolmesti viikossa. Sen levikki oli 1400 kappaletta vuonna 1897. Päätoimittajina ja vastaavina toimittajina työskentelivät D. K. Kröger (1890), O. A. Forsberg (1891), Joh. Walve (1891), K. E. Sonck (1892–1893), Kuuno A. Bäckman (1893–1894), K. K. B. Wickstrand (1894–1896) ja K. A. Järvi (1899). ==Lähteet== ==Aiheesta muualla== * Jyränkö digitoituna kansalliskirjastossa Luokka:Heinolan media Luokka:Ilmestymästä lakanneet suomalaiset sanomalehdet
Jyränkö (täsmennyssivu)

Jyränkö tarkoittaa seuraavia asioita: * Jyränkö, Heinolan kaupunginosa Jyrängönvirran eteläpuolella * Jyränkö, Heinolassa vuosina 1890–1901 ilmestynyt sanomalehti * Jyrängön linjavaihde, lakkautettu rautatieliikennepaikka Lahti–Heinola-radalla Heinolassa * Jyränkö-nimisiä henkilöitä: ** Jalmari Jyränkö, oik. Arvo Jalmari Luotonen (1896–1964), suomalainen kirjailija ** Yrjö Jyränkö (1897–1945), suomalainen jääkärivaravääpeli ja kaupunginjohtaja.
Itä-Häme (1904–1906)

Itä-Häme oli Heinolassa vuosina 1904–1906 ilmestynyt sanomalehti. S. W. Cornér ja Kuuno Bäckman perustivat Itä-Hämeen vuonna 1901 lakanneen Jyrängön korvaajaksi. Sen linjana oli kristillisyys, isänmaallisuus ja edistyksellisyys. Vuonna 1906 Itä-Häme yhdistettiin vanhasuomalaiseen Lahteen. Kahdesti viikossa ilmestyneen lehden levikki oli 1500 kappaletta vuonna 1906. Sen vastaavana toimittajana oli Kuuno A. Bäckman (Talvioja). ==Lähteet== ==Aiheesta muualla== * Itä-Häme digitoituna kansalliskirjastossa Luokka:Heinolan media Luokka:Ilmestymästä lakanneet suomalaiset sanomalehdet
Perijanpiikkipyrstö

Perijanpiikkipyrstö (Asthenes perijana) on orneeroiden heimoon kuuluva varpuslintu. ==Levinneisyys== Perijanpiikkipyrstöä tavataan pienellä alueella Sierra de Periján vuoristossa Kolumbiassa ja Venezuelassa. Laji on vähenemässä elinympäristöjen tuhoutumisen vuoksi, ja se on luokiteltu erittäin uhanalaiseksi. Sen populaatioksi on arvioitu 250–999 yksilöä. ==Lähteet== Luokka:Kanasterot Luokka:Uhanalaiset linnut
Butyrofenonit

Butyrofenonit ovat eräs kemiallinen lääkeaineryhmä. Ensimmäiset tähän ryhmään kuuluvat tuotteet, tulivat markkinoille vain vähää, eli joitakin vuosia klooripromatsiinia myöhemmin. Tämän lajin lääkkeillä on ollut lähinnä käyttöä skitsofrenian ja muiden psykoottisten sairauksien hoidossa.1974 Therapia Fennica, TF74: s. 651 Samaten kehitysvammaisia ja autistisia on voitu tähän ryhmään kuuluvilla lääkeaineilla hoitaa. Ehdottomasti tunnetuin ja eniten käytetty butyrofenoni-pohjainen antipsykootti on haloperidoli: Haldol, Haloperin ja Serenase. Se kuuluu, niin kutsutuihin klassillisiin, eli 1. polven tyypillisiin neurolepteihin.Lääkkeet ja niiden käyttö, 1977: s. 179 ==Yleistä== Antipsykoottisessa hoitokäytännössä, ja lääkityskäytössä: usein puhutaan niin kutsutuista pieniannos-neurolepteista. Tämä johtuu siitä, että lääkeaineiden ekvivalenttinen teho tulee määritellä erikseen. Esimerkiksi 8 milligrammaa haloperidolia vuorokaudessa, on suhteellisen runsas annostus. 2 mg haloperidolia vastaa ekvivalenttisena arvona 100 mg klooripromatsiinia.Achté & Tamminen, 1998: s. 340 Tämän lajin lääkeaineryhmän tuotteista, on ollut vain droperidoli yksinomaan anesteettiseen käyttöön ja siten vain sairaalan omaisiin laitosolosuhteisiin tarkoitettu. Hieman myöhempänä kehitettiin kombinaattivalmiste, joka oli soveltuva niin kutsuttuun neuroleptianalgesiaan. Siinä leikattavalle annetaan yhdessä, sekä neuroleptistä lääkettä että analgeettia. Täten aikaan saatava narkoosi aiheuttaa lähes täydellisen tunnottomuuden tilan. 1970-luvulla tätä narkoosin muotoa, suositeltiin etenkin heikkokuntoisille leikkauspotilaille.Halldin, M., 1971: s. 191-193 Butyrofenoneiden lääkitysvaikutus on jokseenkin fentiatsiineja vastaava. Indikaatiot eli hoitoaiheet sekä sivuvaikutuksetkin myötäilevät nekin fentiatsiineja. ==Butyrofenoni-pohjaiset antipsykootit== thumb|200px|Serenase-tabletteja. Serenase on haloperidolin kauppanimi.|alt= *droperidoli (Dridol) *haloperidoli (Haldol, Haloperin, Serenase) *melperoni eli metyyliperoni (Buronil, Melpax) *moperoni (Luvatren) ==Yhdistelmävalmisteet== *Thalamonal (droperoli + fentanyyli) Lääkkeet ja niiden käyttö, 1977: s. 199 ==Lähteet== *Halldin, Matts: Nukutus ja puudutus. Shks/Wsoy, Tukholma/Porvoo, 1971. Alkuteos 1958. *Tuomi, Eero - Alfering, Sirkku - Olli, Marcus: Lääkkeet ja niiden käyttö, 1977, Shks/Wsoy, Helsinki/Espoo/Porvoo. ISBN 951-0-06936-1. *Achté K. & Tamminen T.: Psykiatrian käsikirja, 1998, Recallmed, Jyväskylä. ISBN 951-9221-91-3. ===Viitteet=== *
Ruskopiikkipyrstö

Ruskopiikkipyrstö (Asthenes fuliginosa) on orneeroiden heimoon kuuluva varpuslintu. ==Levinneisyys== Ruskopiikkipyrstöä tavataan Ecuadorissa, Kolumbiassa, Perussa ja Venezuelassa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Kanasterot
Vilcabambanpiikkipyrstö

Vilcabambanpiikkipyrstö (Asthenes vilcabambae) on orneeroiden heimoon kuuluva varpuslintu. ==Levinneisyys== Vilcabambanpiikkipyrstöä tavataan Perussa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Kanasterot
Okrapiikkipyrstö

Okrapiikkipyrstö (Asthenes coryi) on orneeroiden heimoon kuuluva varpuslintu. ==Levinneisyys== Okrapiikkipyrstöä tavataan Venezuelassa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Kanasterot
Hiiripiikkipyrstö

Hiiripiikkipyrstö (Asthenes griseomurina) on orneeroiden heimoon kuuluva varpuslintu. ==Levinneisyys== Hiiripiikkipyrstöä tavataan Ecuadorissa ja Perussa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Kanasterot
Rillipiikkipyrstö

Rillipiikkipyrstö (Asthenes palpebralis) on orneeroiden heimoon kuuluva varpuslintu. ==Levinneisyys== Rillipiikkipyrstöä tavataan Perussa. Laji saattaa olla suhteellisen yleinen, ja se on luokiteltu elinvoimaiseksi. ==Lähteet== Luokka:Kanasterot
Punanpiikkipyrstö

Punanpiikkipyrstö (Asthenes helleri) on orneeroiden heimoon kuuluva varpuslintu. ==Levinneisyys== Punanpiikkipyrstöä tavataan Boliviassa ja Perussa. Lajia on kuvattu melko yleiseksi. Metsäkadon arvellaan olevan suurin uhka lajille, mutta se elää melko syrjäisellä alueella, jossa ei ole juurikaan hakkuita. Se onkin siksi luokiteltu elinvoimaiseksi. ==Lähteet== Luokka:Kanasterot
Bolivianpiikkipyrstö

Bolivianpiikkipyrstö (Asthenes harterti) on orneeroiden heimoon kuuluva varpuslintu. ==Levinneisyys== Bolivianpiikkipyrstöä tavataan Boliviassa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Kanasterot
Teurastamo 5 (elokuva)

Teurastamo 5 (Slaughterhouse-Five) on yhdysvaltalainen elokuva jonka on ohjannut George Roy Hill. Sen ensi-ilta oli 1972. Elokuva perustuu Kurt Vonnegutin romaaniin Teurastamo 5. Se on Hillin ensimmäinen kunnianhimoinen romaanifilmatisointiPäivän elokuvat, Pertti Avola, Billy matkaa ajassa. Helsingin Sanomat 14.7.2014 s. B21. Elokuvan Dresdenin tapahtumat on kuvattu Prahassa, muuten elokuva on kuvattu Yhdysvalloissa Minnesotassa. Vonnegut kirjoitti pian elokuvan ensi-illan jälkeen teoksen Between Time and Timbuktu alkusanoissa: "George Roy Hill ja Universal Pictures tekivät hienoa työtä, he siirsivät romaanini Teurastamo 5 taitavasti valkokankaalle... kuolaan ja käkätän joka kerta kun katson elokuvan, sillä tunnen aivan samalla tavalla kuin kirjaa kirjoittaessani." == Juoni == Elokuva noudattaa romaania esittäessään tarinan minä-muodossa Billy Pilgrimin (Sacks) kertomana, joka ”irtautuu ajasta” ja kokee elämänsä tapahtumat näennäisen satunnaisessa järjestyksessä, myös ajan jonka hän viettää Tralfamadoren planeetalla. Erityiskorostusta ovat saaneet hänen kokemuksensa toisessa maailmansodassa ja Dresdenin pommituksissa, samoin aika jonka hän vietti toisen sotavangin Edgar Derbyn (Roche) ja psykopaatti Paul Lazzaron (Leibman) kanssa. Elokuvassa kuvataan myös hänen elämäänsä Valencian (Gans) puolisona ja lastensa Barbarn (Near) ja Robertin (King) isänä yltäkylläisyydessä monissa Vonnegutin kirjoissa esiintyvässä kuvitteellisessa Iliumin kaupungissa. Mukana on myös Pilgrimin isän ”uppoa tai ui” -kohtaus. Tralfamadoren avaruuselämässä on mukana Hollywood-tähtönen Montana Wildhack (Perrine). == Vastaanotto == Helsingin Sanomien televisiosivulla vuonna 1981 Mikael Fränti piti George Roy Hillin filmatisointia liian uskollisena Vonnegutin romaanille, mistä aiheutuu kerrontaan mekaanisuutta ja tasapaksuutta. Parhaimmillaan elokuva on hänestä lopussa, missä Pilgrim matkaa povikuningattaren kanssa Trafalmadore- planeetalle. Vuoden 2014 televisioesityksen yhteydessä Pertti Avola toteaa, ettei elokuva ”ole hullumpi Vonnegut-filmatisointi”. Hänestä ohjaaja onnistuu ainakin pintapuolisesti Vonnegutin kirjan tunnelmia keskittymistä edellyttävässä elokuvassa. Pääosanäyttelijä Michael Sacksin uran hän sanoo alkaneen tässä hienosti, mutta näyttelijän vaipuneen sittemmin unohduksiin. Video-oppaassa vuodelta 1994 Kati Sinisalo moittii VHS-videojulkaisun kelvotonta suomennosta, mutta antaa elokuvalle kolme tähteä viidestä, mikä vastaa sanallista arviota ”hyvä”. == Palkinnot == Elokuva sai Cannesin elokuvajuhlilla 1972 tuomariston palkinnon. Se sai myös Hugo-palkinnon ja parhaan sci-fi-elokuvan Saturn-palkinnon. Hill ja Geller olivat kumpikin oman ammattikuntansa palkintoehdokkaina. Sacks oli ehdokkaana Golden Globen saajaksi. == Näyttelijät == == Lähteet == == Aiheesta muualla == * Luokka:Yhdysvaltalaiset romaaneihin perustuvat elokuvat Luokka:Vuoden 1972 yhdysvaltalaiset elokuvat Luokka:Yhdysvaltalaiset sotaelokuvat
Marko Meriläinen

Marko Meriläinen (s. 25. elokuuta 1966) on aktiiviuransa päättänyt suomalainen kestävyysjuoksija. Hän edusti koko uransa ajan Asikkalan Raikasta ja hänen valmentajanaan toimi Torsti Salmenniemi. Kalevan kisoista Meriläinen saavutti pronssia 5 000 metrin juoksussa vuonna 1994. Virallisissa kilpailuissa hän ei ole esiintynyt vuoden 1994 jälkeen. == Lähteet == Luokka:Suomalaiset kestävyysjuoksijat Luokka:Vuonna 1966 syntyneet Luokka:Elävät henkilöt
Kirjanmerkki

thumb|Nahkanauhasta ja hopeakorusta tehty koristeellinen kirjanmerkki. Kirjanmerkki on kirjan väliin laitettava ohut esine, joka näyttää aukeaman, mistä lukemista tulee seuraavalla lukukerralla jatkaa tai mihin kirjan kohtaan pitäisi muuten kiinnittää huomiota. Esimerkiksi virsikirjan kirjanmerkkiä siirretään hartaustilaisuudessa edellisen virren lopuksi seuraavaksi laulettavan virren alkukohtaan. Monissa näyttävästi sidotuissa kirjoissa on selän sisään valmiiksi kiinnitetty kirjanmerkkinauha, jota voi helposti siirtää haluttujen sivujen väliin. Perinteinen irrallinen kirjanmerkki voi olla kaunis nauha tai kirjottu tai muuten koristeltu nahka- tai kangasliuska. Kirjanmerkkinä voi kuitenkin toimia muukin litteä ja ohut esine, kuten paperiliitin, Post-it-lappu, kirjan osto- tai lainauskuitti tai muu paperin tai kartonginpalanen. Erillisen kirjanmerkin sijaan kirjan sivun voi myös merkitä taittamalla sivun kulman niin sanotulle koirankorvalle eli hiirenkorvalle. Jos pitää kirjan paperipäällystä kirjan päällä lukiessaan, voi myös päällyksen etu- tai takaliepeen sujauttaa oikealle aukeamalle kirjanmerkiksi. Jotkut kirjakaupat laittavat myymiensä kirjojen väliin liikkeen logolla ja tiedoilla varustetun kirjanmerkin. Kirjanmerkit ovat myös suosittuja lasten ja aikuisten askartelutöitä. Vanhimmat säilyneet kirjanmerkit ovat peräisin 1500-luvun lopulta, muun muassa kuningatar Elisabet I:n kirjoista. Oma erillinen esinetyyppinsä, ja samalla keräilykohde, kirjanmerkistä alkoi tulla 1800-luvun puolivälissä, jolloin eräät kutomot Englannin Coventryssä alkoivat valmistaa niitä silkkinauhoistaan. ==Lähteet== ==Aiheesta muualla== Luokka:Kirja-ala Luokka:Lukeminen Luokka:Keräily Luokka:Kodinesineet
Markku Kyyrönen

Markku Juhani Kyyrönen (s. 31. toukokuuta 1969) on aktiiviuransa päättänyt suomalainen estejuoksija. Hän edusti urallaan Lahden Ahkeraa ja Turun Tovereita. Hänen valmentajanaan toimi Simo Kaukonen. Kalevan kisoista Kyyrönen saavutti 3 000 metrin estejuoksussa hopeaa vuonna 1994 ja pronssia 1993. Lisäksi hän saavutti viestijuoksun SM-kisoista kultaa 4 × 800 metrin viestijuoksussa vuonna 1993 sekä 4 × 1 500 metrin viestijuoksussa kaksi kultaa vuosina 1993 ja 1994 sekä hopeaa vuonna 1995. Sisäratojen SM-kisoista Kyyrönen saavutti hopeaa 3 000 metrin juoksussa vuonna 1995. Virallisissa kilpailuissa hän ei ole esiintynyt vuoden 2011 jälkeen. == Lähteet == Luokka:Suomalaiset estejuoksijat Luokka:Suomalaiset kestävyysjuoksijat Luokka:Vuonna 1969 syntyneet Luokka:Elävät henkilöt
Ari Vuorela

Ari Vuorela (s. 20. helmikuuta 1966) on aktiiviuransa päättänyt suomalainen estejuoksija. Urallaan hän edusti vuodesta 1985 lähtien Turun Weikkoja ja hänen valmentajinaan toimivat Allan Vuorela sekä Matti Hämäläinen. Kalevan kisoista Vuorela saavutti pronssia 3 000 metrin estejuoksussa vuonna 1994. Lisäksi hän saavutti viestijuoksun SM-kisoista 4 x 1 500 metrin viestijuoksussa kaksi kultaa vuosina 1991 ja 1992 sekä pronssia vuonna 1990. Virallisissa kilpailuissa hän ei ole esiintynyt vuoden 1999 jälkeen. == Lähteet == Luokka:Suomalaiset estejuoksijat Luokka:Vuonna 1966 syntyneet Luokka:Elävät henkilöt
Montreuil (Pas-de-Calais)

Montreuil, tai toisella nimellä Montreuil-sur-Mer, on kunta Pohjois-Ranskassa Pas-de-Calais’n departementissa. Se sijaitsee Canchejoen rannalla, noin 10 kilometriä Englannin kanaalista. Montreuil oli aikanaan kapetingien valtakunnan ainoa satamakaupunki. Se linnoitettiin keskiajalla vankaksi. Valleja on vahvistettu vuosisatojen saatossa. Linnoituksesta ovat vielä jäljellä vallit sekä vallihaudat sekä linnan kaksi suurta tornia. Tour de France Victor Hugo teoksen Kurjat tapahtumista osa sijoittuu Montreuil-sur- Meriin. ==Aiheesta muualla== == Lähteet == Luokka:Pas-de-Calais’n kunnat
Mette Finderup

Mette Finderup on tanskalainen kirjailija. Hän on kirjoittanut kirjasarjaa nimeltä Emmy. Sitä on julkaistu ainakin tyttökerhossa nimeltä Girl:it. Luokka:Tanskalaiset kirjailijat Luokka:Syntymävuosi puuttuu Luokka:Elävät henkilöt
Marko Nikodijević

Marko Nikodijević (s. 4. tammikuuta 1980 Subotica, Serbian sosialistinen tasavalta, Jugoslavia) on serbialainen säveltäjä, joka on asunut Saksassa vuodesta 2003. Hän opiskeli Belgradissa sävellystä vuosina 1995–2003 Srđan Hofmanin ja Zoran Erićin johdolla. Hän sai lisäksi sävellysopetusta Marco Stroppalta Stuttgartissa vuosina 2003–05, ja Bernd Asmus opetti hänelle yksityisesti musiikin teoriaa vuosina 2008–09.The Living Composers Project: Marko Nikodijević Nikodijević on saanut kolme palkintoa Internationale Gaudeamus Muziekweekin kilpailussa Amsterdamissa (2003, 2007, 2010), Brandenburgin biennaalin säveltäjäpalkinnon (2008) ja useita muita tunnustuksia. Hänen pääasiallinen kustantajansa on Internationale Musikverlage Hans Sikorski. Kamarimusiikilla on keskeinen osuus Nikodijevićin tuotannossa, mutta hän on säveltänyt lisäksi muun muassa teoksia sinfoniaorkesterille ja 6-kohtauksisen kamarioopperan Vivier – Ein Nachtprotokoll (2012–14). == Lähteet == Luokka:Serbialaiset säveltäjät Luokka:Oopperasäveltäjät Luokka:Vuonna 1980 syntyneet Luokka:Elävät henkilöt
Prokaiini

Prokaiini on aminoestereihin kuuluva puudutusaine. Prokaiiniin viitataan myös nimellä novokaiini. Prokaiinilla on kokaiinia muistuttava kemiallinen rakenne. Prokaiini syntetisoitiin vuonna 1905. Prokaiinia käytetään puudutusaineena intramuskulaaristen penisilliinirokotteiden yhteydessä ja puudutusaineena hammaslääketieteessä. Prokaiini on hidas ja lyhytvaikutteinen puudutusaine. Suomessa esteripuudutteita käytetään ainoastaan pintapuudutuksissa. == Katso myös == * Lidokaiini == Aiheesta muualla == *Human Metabolome Database (HMDB): Procaine *Toxin and Toxin Target Database (T3DB): Procaine *Kyoto Encyclopedia of Genes and Genomes (KEGG): Procaine Luokka:Puudutteet Luokka:Natriumkanavan salpaajat
Puudute

Puudutteita käytetään kivun lievitykseen ja puuduttamiseen. Puudutteita ovat esimerkiksi: * lidokaiini * ropivakaiini * bupivakaiini *
Tome Mančev

Tome Mančev (s. 1950 Gevgelija) on pohjoismakedonialainen säveltäjä. Hän opiskeli Pyhän Kyrilloksen ja Pyhän Metodioksen yliopistossa Skopjessa, jossa hänen aineinaan olivat aluksi musiikin teoria ja pedagogiikka, sitten sävellys Vlastimir Nikolovskin johdolla. Myöhemmin hän opiskeli sävellystä myös Prahan esittävien taiteiden akatemiassa Josef Ceremugan ja Jiří Dvořáčekin johdolla sekä orkestraatiota Sofian kansallisessa musiikkiakatemiassa, josta hän sai musiikin tohtorin arvonsa.The Living Composers Project: Tome Mančev Mančev on opettanut vuodesta 1990 lähtien sävellystä, instrumentaatiota, ja orkestraatiota Pyhän Kyrilloksen ja Pyhän Metodioksen yliopistossa, jossa hänestä tuli sävellyksen professori vuonna 2000. Mančev on saanut useita palkintoja ja tunnustuksia. Hän sai kahdesti kolmannen palkinnon kuoromusiikin TEHO-kilpailussa Tetovossa (1978, 1990). Makedonian säveltäjäliitto myönsi hänelle kolmesti Panče Pešev -palkinnon (1989, 1995, 2002). Mančevin palkittuja teoksia ovat kuoroteokset Harvester ja War sekä orkesteriteokset 2. sinfonia (Paganophony), Old Song ja Exodus. Toisessa sinfoniassa on myös osuus baritonille. Lisäksi Mančevin neljännessä sinfoniassa (Requiem) ovat mukana osuudet sopraanolle ja puhujalle. == Lähteet == Luokka:Pohjoismakedonialaiset säveltäjät Luokka:Vuonna 1950 syntyneet Luokka:Elävät henkilöt
Ítróttarfelag Fuglafjarðar

Ítróttarfelag Fuglafjarðar (lyh. ÍF, kansainvälisesti myös ÍF Fuglafjørður) on färsaarelainen jalkapalloseura, jonka edustusjoukkue pelaa Färsaarten korkeimmalla sarjatasolla Effodeildinissä. Seuran kotikenttä on Fløtugerði Fuglafjørðurissa, Eysturoyn saarella. ÍF perustettiin 25. maaliskuuta 1946. Se on voittanut Färsaarten-mestaruuden kerran, vuonna 1979. Färsaarten cupin loppuotteluun ÍF on yltänyt kuudesti ja hävinnyt joka kerta. 2010-luvulla seura on ollut mukana Eurooppa-liigan karsinnoissa. Tunnettu ÍF:ää edustanut pelaaja on Färsaarten maajoukkueen pitkäaikainen maalivahti Jákup Mikkelsen. == Lähteet == == Aiheesta muualla == * Seuran sivusto * Seura Färsaarten jalkapalloliiton sivustolla * Seura Euroopan jalkapalloliiton sivustolla Luokka:Färsaarelaiset jalkapalloseurat Luokka:Vuonna 1946 perustetut urheiluseurat
Soukon kaivos

Soukon grafiittikaivos sijaitsi Tyrväällä Soukon kylässä Perttulan talon alueella ja se oli toiminnassa 1900-luvun alusta aina vuoteen 1923 saakka. Kaivoksesta louhittiin 500 tonnia grafiittimalmia jonka keskipitoisuus oli 50 %. Kaivoksen omisti agronomi Väinö Selander joka myi 1919 puolet kaivoksesta Grafit-yhtiölle. Yhtiö lopetti toimintansa 1923. Entisellä kaivosalueella on näkyvissä kaivosratalinja ja pari isompaa louhintakuoppaa joista molemmista lähtee tunneli. Perimätiedon mukaan kaivosalueella olisi myös kymmeniä metrejä pitkä kaivostunneli ja tunneleita saattaa olla myös vieressä olevan Rautaveden järven alla. Kaivoksesta louhittu malmi ns. soukonkivi kuljetettiin vesitse luultavasti Karkun rautatieasemalle edelleen kuljetettavaksi. 1980-luvun lopulla alueelta löydettiin koeporauksissa nikkeliesiintymä. == Lähteet == * GTK tietoaineistot : Grafiittikaivokset * Geocaching : Soukon kaivosalue * Pörssitieto G. Kock : Grafit Luokka:Suomen kaivokset Luokka:Sastamalan rakennukset ja rakennelmat Luokka:Tyrvää
Marcin Łukaszewski

Marcin Łukaszewski (s. 20. marraskuuta 1972 Częstochowa) on puolalainen säveltäjä, musiikkitieteilijä ja pianisti. Hänen isänsä oli säveltäjä Wojciech ŁukaszewskiThe Living Composers Project: Marcin Łukaszewski ja myös hänen veljensä Paweł Łukaszewski on säveltäjä. Łukaszewski on säveltäjänä lähinnä itseoppinut. Hän sai Varsovan Fryderyk Chopin -musiikkiyliopistosta diplomit pianonsoitossa (1998) ja musiikin teoriassa (2000). Hän on saanut säveltäjänä toisen palkinnon Varsovan Feliks Nowowiejski -kilpailussa teoksesta Prologue and Fugue vuonna 1996. Hän sai lisäksi pianistina Fryderyk 2002 -palkinnon Piotr Perkowskin pianoteosten levytyksestä vuonna 2003. Vuonna 2003 hän sai toisenkin palkinnon, Mater Verbin, kirjoituksistaan hengellisestä musiikista. Łukaszewskin sävellyksiä on esitetty Puolan lisäksi monissa muissa Euroopan maissa, Kanadassa ja Yhdysvalloissa. Łukaszewski on pianistina tulkinnut omien teostensa ohella muun muassa Johannes Brahmsin ja Frédéric Chopinin musiikkia. Hän on opettanut musiikkitiedettä ja pianonsoittoa Varsovan kardinaali Stefan Wyszyński -yliopistossa vuodesta 1996. Hän on kirjoittanut runsaasti puolalaisesta musiikista. == Lähteet == == Aiheesta muualla == * Viralliset sivut Luokka:Puolalaiset säveltäjät Luokka:Puolalaiset pianistit Luokka:Puolalaiset musiikkitieteilijät Luokka:Vuonna 1972 syntyneet Luokka:Elävät henkilöt
Eileen Ford

Eileen Ford (25. maaliskuuta 1922 – 9. heinäkuuta 2014) oli yhdysvaltalainen Ford-mallitoimiston perustaja. Eileen Ford perusti toimiston toisen maailmansodan jälkeen yhdessä miehensä Jerry Fordin kanssa. Jo 1940-luvun loppuun mennessä Ford Models -toimisto oli kasvanut yhdeksi Yhdysvaltojen suurimmista. Parhaimmillaan 1960-luvulla Fordille työskenteli lähes 250 mallia, ja toimiston markkinaosuuden mallivälityksessä arveltiin olleen 70 prosenttia New Yorkissa ja 30 prosenttia maailmanlaajuisesti.CNNSami Sykkö: Eileen Ford, mallitoimiston johtaja , muistokirjoitus Helsingin Sanomissa. Viitattu 14.7.2014. Ford nykyaikaisti mallialaa, ja hänen ansiostaan alalle syntyi supertähtiä. Hänen toimistostaan lähtivät uralle muiden muassa Candice Bergen, Lauren Hutton ja Jane Fonda. Eileen Ford etsi uusia malleja ympäri maailmaa myös kilpailujen kautta. Tutustuttuaan Jane ja Aatos Erkkoon hän kävi Suomessa tuomaroimassa Me Naiset -lehden valokuvamallikilpailuja. Ensimmäisen vuonna 1962 järjestetyn kilpailun kautta pääsi Fordin toimiston malliksi kauhavalainen Hellevi KekoJane Erkko , HS Muistot, maaliskuu 2014.. Ford oli äitinsä puolelta suomalaista Laineen sukua: isoisä oli lähtenyt jostakin Suomen rannikkokaupungista Amerikkaan purjeentekoa oppimaan ja nainut siellä irlantilaissukuisen tytön.Karhu, Tapani: Eileen ja Jerry Fordin menestyksen salaisuus: maailman kauneimmat tytöt, Me Naiset 35/1978, 31.8.1978, sivu 39.Eileen Ford Facts, Encyclopedia of World Biography, The Gale Group, Inc. 2010. Viitattu 24.10.2015. Eileen Ford kuoli 92-vuotiaana 9. heinäkuuta 2014. == Lähteet == Luokka:Yhdysvaltalaiset yrittäjät Luokka:Vuonna 1922 syntyneet Luokka:Vuonna 2014 kuolleet Luokka:Mallitoimistot
Barbour

Barbour voi tarkoittaa: ;Henkilöitä: * Haley Barbour (s. 1947), yhdysvaltalainen poliitikko * Ian Barbour (1923–2013), yhdysvaltalainen uskontotieteilijä ja filosofi * Julian Barbour (s. 1937), englantilainen fyysikko ;Paikkoja: * Barbourin piirikunta Alabamassa, Yhdysvalloissa * Barbourin piirikunta Länsi-Virginiassa, Yhdysvalloissa ;Yrityksiä: * J. Barbour & Sons, tunnettu vahakangastakkien valmistaja
Sylvain Legwinski

Sylvain Legwinski (s. 10. kesäkuuta 1973 Clermont-Ferrand, Ranska) on ranskalainen entinen jalkapalloilija ja nykyinen jalkapallovalmentaja. Legwinski edusti ammattilaisurallaan Ranskan sarjoissa pelaavia Monacoa ja Bordeaux'tä sekä englantilaisia Fulhamia ja Ipswich Townia. == Lähteet == Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1973 syntyneet Luokka:Elävät henkilöt